Jūlijs I
Pāvests Jūlijs I (latīņu: Iulius I, miris 352. gada 12. aprīlī) bija Romas bīskaps no 337. gada 6. februāra līdz 352. gada 12. aprīlim un līdz ar to katolisma tradīcijā tiek uzskatīts par vienu no Romas pāvestiem. Jūlijs I par Romas bīskapu kļuva 337. gada 6. februārī, četrus mēnešus pēc viņa priekšteča Marka nāves. Viņš galvenokārt ir zināms kā aktīvs ariānisma apkarotājs. Jūlijs I katoļiem ir svētais. Viņa piemiņas diena ir 12. aprīlis.